###### Stema%20(100px) Prova14

**Republika e Kosovës Komuna e Gjilanit**

**Republika Kosova Opstina Gnjilane**

**Republic of Kosovo Municipality of**

 **Gilan Belediyesi**

**EKSTRAKT**

**Mbledhja e Komitetit për Politikë dhe Financa , e mbajtur në sallën e kuvendit komunal më 23.07.2025 në orën 10:00.**

**Në mbledhje morën pjesë:** Kushtrim Kadriu**,** Avdyl Aliu,Shpresa K. Emini, Ramiz Ramadani, Bujar Nevzati, Mimoza K. Qerimi, Arianit Sadiku, Krenare L. Kqiku, Nazim Gagica.

Kryesuesi i komitetit Kushtrim Kadriu përshëndeti të pranishmit dhe hapi mbledhjen me këtë:

**R E N D P U N E**

1. **Konstatimi i prezencës së anëtarëve dhe miratimi i procesverbalit të mbledhjes së kaluar**
2. **Raporti financiar i Komunës së Gjilanit për periudhën Janar-Qershor 2025**
3. **Bartja e mjeteve financiare**
4. **Anulimi i Vendimit Nr.01.016-35338/25 për caktimin e lokacionit dhe ndarjen e sipërfaqes së tokës për nevoja të ndërtimit të Kullës Muze “Agim Ramadani-Katana” në fshatin Zhegër ( kërkesë e MAPL )**
5. **Anulimi i Vendimit 01. Nr. 016-48266/25 të dt. 12.06.2025 për lejimin e këmbimit të pronave të paluajtshme të komunës me pronën e paluajtshme të Kadrush Sylës nga Gjilani, Lagjja “Dheu i Bardhë”-Gjilan ( kërkesë e MAPL)**
6. **Anulimi i vendimit 01. Nr.016-48303/25 të dt. 12.06.2025 për lejimin e këmbimit të pronës së paluajtshme të komunës me pronën e paluajtshme të Hisnije Halimi nga Zhegra ( kërkesë e MAPL)**
7. **Anulimi i Vendimit 01. Nr.016-48307/25 të dt. 12.06.2025 për lejimin e këmbimit të pronës së paluajtshme të komunës me pronën e paluajtshme të Nexhmedin Ibrahimi nga Përlepnica ( kërkesë nga MAPL)**
8. **Formimi i komisionit për ndarjen e bursave për studentë të Komunës së Gjilanit**
9. **Raporti i Komisionit për shqyrtimin e kërkesave dhe ankesave në procesin e emërtimit të rrugëve**
10. **Të ndryshme**
11. **Raporti financiar i Komunës së Gjilanit për periudhën Janar-Qershor 2025**

**Bujar Nevzati:** nëse e sjellin raportin për 3 ditë unë jam që ta votojmë.

***Me 7 vota për miratohet pika 2 e Rendit të punës dhe rekomandohet për kuvend.***

1. **Bartja e mjeteve financiare**

**Avdyl Aliu:** e kemi diskutuar disa herë dhe në seancën e fundit unë i kam dhënë arsyet se pse duhet të hiqet prej rendit të ditës dhe ato arsye qëndrojnë prapë.

Problem tjetër është që nuk ka raportime të kryetarit nuk e kryen raportin në kuvend, nuk i kryen projektet qysh i ka kryer deri tash.

Këtë bartje të mjeteve duhet ta shtyejmë pas zgjedhjeve.

**Arianit Sadiku:** këtë që po e thotë Avdyli është arsyetim politik por ta mendojmë edhe një çështje tjetër se kjo komunë për shkak të mos votimit të buxhetit është duke i vuajt pasojat që një pjesë të madhe të projekteve ekzistuese janë duke i marr pagesat përmes përmbaruesve.

Më shumë se kurrë kjo komunë ka nevojë për me i pas mjetet e bartura që të paktën mos të paguajmë obligime përmbaruesve.

Unë kërkoj që të hyn në rend të ditës dhe të procedojmë në kuvend që ta votojmë.

***Me 3 vota për, 4 kundër dhe 1 abstenim nuk miratohet pika 3 e Rendit të punës.***

1. **Anulimi i Vendimit Nr.01.016-35338/25 për caktimin e lokacionit dhe ndarjen e sipërfaqes së tokës për nevoja të ndërtimit të Kullës Muze “Agim Ramadani-Katana” në fshatin Zhegër ( kërkesë e MAPL )**
2. **Anulimi i Vendimit 01. Nr. 016-48266/25 të dt. 12.06.2025 për lejimin e këmbimit të pronave të paluajtshme të komunës me pronën e paluajtshme të Kadrush Sylës nga Gjilani, Lagjja “Dheu i Bardhë”-Gjilan ( kërkesë e MAPL**
3. **Anulimi i vendimit 01. Nr.016-48303/25 të dt. 12.06.2025 për lejimin e këmbimit të pronës së paluajtshme të komunës me pronën e paluajtshme të Hisnije Halimi nga Zhegra ( kërkesë e MAPL)**
4. **Anulimi i Vendimit 01. Nr.016-48307/25 të dt. 12.06.2025 për lejimin e këmbimit të pronës së paluajtshme të komunës me pronën e paluajtshme të Nexhmedin Ibrahimi nga Përlepnica ( kërkesë nga MAPL)**

**Kushtrim Kadriu:** pikat 4,5,6 dhe 7 janë anulim i vendimeve të cilat i kemi marr janë anuluar dhe përmirësimi i cili është bërë prap kërkohet anulim nga MAPL të cilat nuk janë në harmoni me ligjin.

**Arianit Sadiku:** në aspketin procedural rreth shpalljes së zgjedhjeve ne këto këmbime s’kemi të drejtë ti bëjmë kështu që nuk është shkelje ligjore por nuk i ke të lejuara me vazhdu tutje dhe për këtë arsye duhet të anulohen.

***Me 7 vota për miratohen pika 4, 5, 6 dhe 7 të Rendit të punës dhe rekomandohen për kuvend.***

1. **Formimi i komisionit për ndarjen e bursave për studentë të Komunës së Gjilanit**

***Me 8 vota për miratohet pika 8 e Rendit të punës dhe rekomandohet për kuvend.***

1. **Raporti i Komisionit për shqyrtimin e kërkesave dhe ankesave në procesin e emërtimit të rrugëve**

***Me 9 vota për miratohet pika 9 e Rendit të punës dhe rekomandohet për kuvend.***

 **Kërkesë nga kryetari i komunës**

**Kushtrim Kadriu:** është edhe një kërkesë nga një operator Shpend Islami ku edhe materialin e keni marr.

Kjo ka ardhur bashkë me kërkesën nga kryetari i komunës e cila kërkon të trajtohet në kuvendin komunal për ndryshim të destinacionit.

**Arianit Sadiku:** nuk është puna që është operator ai por është prona e tij një çështje që ka filluar prej vitit 2020 ai e ka pronën mbrapa pas stadiumit të qytetit.

Aty ka qenë e planifikuar ndërtimi i një çerdhe dhe kujtoj saktë prej asaj periudhe që për shkak të diskutimeve që nuk ka nevojë të bëhet çerdhe dhe ka mbet ashtu tutje.

**Nazim Gagica:** ne nuk e kemi problem me mbështet por çfarëdo lloj kërkese që është në interes qytetar, publik dhe institucional por problemi është te ligjshmëria.

**Avdyl Aliu:** unë jam që të procedohet më tutje për në kuvend por sot do të duhej të ishte edhe drejtori i DUPMM prezent për këtë çështje.

***Me 8 vota për dhe 1 abstenim miratohet kërkesa nga kryetari i komunës.***

1. **Të ndryshme**

**Krenare L. Kqiku:** unë një propozim e kam dhënë edhe në seancat e kaluara që ka ardhur me kërkesë të shoqatës për dy figura që ti shpallim qytetar nderi për Pajazit Zymberi dhe Fatmir Mehmetin.

Kërkoj prej juve që sot ti rekomandojmë për kuvend dhe në kuvend ti votojmë pastaj i mbetet kryesuesit që ta thirr një seancë solemne.

**Kushtrim Kadriu:** ju njoftoj që kemi tentuar me thirr komisionin por duke e ditë që si pasojë e mospagesës komisioni më nuk është duke pranuar me u mbledh.

**Bujar Nevzati:** për këto dy figura nuk ka nevojë askush të flas për këta por rregulli është që të shkon në komision dhe ne nuk kemi asnjë problem që ti votojmë.

**Avdyl Aliu:** nuk ka asnjë dyshim të subjektit politik për këto dy figura por mos t’ju vëmë njollë të keq e ne këtyre figurave sepse është formuar komisioni për këto punë.

**Nazim Gagica:** pse doni që të dalim keq para shokëve tanë, para njerëzve tanë propozimi ishte shumë i mirë pa bërë politikë këtu por le të formohet komisioni dhe të vendos.

**Bujar Nevzati:** unë dua ti them Krenares që tash të del të shkon dhe të thotë që Bujari ka votuar kundër Fatmirit dhe Pajazitit pasi që po doni të bëni politikë sepse unë njihem moti kohë më ta por unë po kërkoj vetëm rregull.

Ju vendosni si të doni por unë kërkoj që kjo të shkon përmes komisionit.

**Kushtrim Kadriu:** ne nuk kemi pse të votojmë se komisioni është aktiv.

**Shpresë K. Emini:** i adresoheni komisionit për figurat e rëndësishme një kërkesë zyrtare prej kuvendit dhe prej komitetit për politikë dhe financa bashkë me materialin që e ka përgatit kolegia.

E dërgoni që të takohen në mënyrë urgjente që të bëjnë vlerësimin e figurave që të përgatisin lëndën për kuvend.

**Procesmbajtësja: Kryesuesi i KK**

**Arbresha Ismaili- Hyseni Kushtrim Kadriu**